Oslos bedste pizza | Scandinavian Traveler
Sprød bund, ost og lækkert fyld! Oslo leverer bare, når det gælder pizza. Her er vores udvalgte pizzasteder.
På Vinoteket får du glimrende pizza og et godt glas vin.
Ingen over, ingen ved siden, hævder Oslos mest hårdkogte pizzaelskere. Vinoteket lover naturlig gæring, luftige pizzaer og sprød skorpe med fyld af sæsonens bedste råvarer. Ansjos, krabbe, kalv, svampe og til med den norske rakfisk er noget af det, de kommer på pizzaen i dette køkken. Og hej, der er også vegetarvarianter! Nyd pizzaen til et dejligt glas vin, for som navnet indikerer, er dette en førsteklasses vinbar. Vinoteket afholder derfor tit arrangementer, der har med vin at gøre.
Pizza med rensdyrcarpaccio og granatæble er en norsk opfindelse. Foto: Anders Husa
Dette navn skriger ikke ligefrem af stenovn og mozzarella, men lad dig ikke narre. Pizzarestauranterne med det solide navn har byens allerbedste pizzabagere på deres hold. Og lad os sige det, som det er: Her synes de ikke ligefrem, at ingredienserne skal være som hos la mamma i Napoli. Du kan vælge mellem hvide og røde pizzaer. En hvid kan indeholde sauce med crème fraiche, olivenolie, hvidvin og oregano. I osteblandingen er der cheddar, mozzarella og comté. På pizzaen kan du for eksempel få carpaccio af rensdyr med granatæble. Eller karljohansvampe og en osteblanding bestående af Fønix fra Stavanger og den berømte Kraftkar fra Tingvoll. På en rød pizza med tomatsovs kan du for eksempel få ventricina-salami eller ansjos. Og er du lidt barnlig, findes der en pizza, som hedder Elsa 13 år. Glæd dig!
Lofthus samvirkelag findes på fire forskellige adresser.
I det fine kvarter Frogner kan du få også traditionelle pizzaer. Her finder du klassikere som pizza med tunfisk og kapers, skinker, artiskok og muslinger.
«Dramatisk god pizza», skrev Dagsavisens madanmeldere efter et besøg på denne restauranten lige ved Nasjonalteateret. På websiden står der, at de ikke laver kedelig pizza. At de har anført lodderogn, gravad helleflynder, mango og kokosnød på listen af fyld, bekræfter netop dette.
Bageriet med det snedige navn har også en pizzarestaurant i området Kvadraturen i Oslo, som er på vej til at blive Oslos hyggeligste «hood». Her kan man vælge mellem hvide og røde pizzaer, og råvarerne er i overvejende grad fra norske producenter. På de hvide pizzaer kan man for eksempel få Hitra Grotteost og pancetta fra Ask gård. På de røde kan du blandt andet få kylling eller fennikelsalami, også disse råvarer er fra norske gårde. Så lækkert!
Francesco Solimeo fra Napoli åbnede Vesuvio Café & Pizzeria i 2016. På kort tid er det lille sted ved St. Hanshaugen i Oslo blevet populært. Måske skyldes det den lette bund og den cremede mozzarella? Eller salamien og pancettaen? Eller simpelthen alt? Her er også noget for vegetarer: Hvad med en pizza med nødder og artiskok? Hvis du kan lide den pizza, de laver her, kan du faktisk lære at lave den. Her afholdes nemlig kurser i pizzabagning!
Pizzarestauranten Villa Paradiso o Grünerløkka er en af Jan Vardøens mange steder. Foto: Hans Fredrik Asbjørnsen
Er der nogen i Oslo, som ikke elsker Jan Vardøens restauranter Villa Paradiso? Her er altid smækfuldt med glade unger, par på første date og hele familier, som nyder de fladbrødstynde bunde og den smeltede ost. Her kan du vælge mellem diverse typer: salami, pancetta, ‘nduja, pecorini og mozzarella. Antipizza [?Antipasti?] kan man også få samt pasta, suppe, salat og kalveentrecote. Og vegetarvarianter, selvfølgelig. Slut af med sorbet eller tiramisù. Villa Paradiso åbnede først på Grünerløkka, men har fået flere filialer rundt om i Oslo. Restauranten er heller ikke et Oslo-fænomen længere. Du kan faktisk også spise den berømte pizza i Fredrikstad nogle kilometer øst for Oslo.
Ting, du kan gøre i herlige Grünerløkka
I Grünerløkka sker der hele tiden noget. Her er de ting, du kan og bør opleve på en weekend. God tur! Læs mere